यह सेवा जो अभी अपनी शैशवावस्था में है, संभव है अंततः ब्रॉडबैंड इंटरनेट डेटा को मानक हाई-वोल्टेज विद्युत लाइन से संचरण की अनुमति दे। हालांकि, इस प्रणाली में कई जटिल मुद्दे हैं, प्राथमिक यह है कि विद्युत् लाइनें आतंरिक रूप से एक बहुत शोर भरा वातावरण होती हैं। हर बार जब भी एक उपकरण चालू होता है या बंद होता है, वह लाइन में एक पॉप या क्लिक उपजाता है। ऊर्जा की बचत करने वाले उपकरण, लाइन में अक्सर कोलाहलपूर्ण समस्वर पेश करते हैं। इस प्रणाली को ऐसा डिज़ाइन किया जाना चाहिए कि वह इन प्राकृतिक संकेत अवरोधों से निपट सके और उनके आस-पास काम कर सके। 

ब्रॉडबैंड ओवर पॉवर लाइन (BPL), जिन्हें पॉवर लाइन कम्युनिकेशन भी खा जाता है, अमेरिका की तुलना में यूरोप में तेज़ी से विकसित हुई है जिसकी वजह है 
विद्युत् प्रणाली के डिज़ाइन दर्शन में एक ऐतिहासिक अंतर. लगभग सभी बड़े विद्युत् ग्रिड, संचरण नुकसान को कम करने के लिए उच्च वोल्टेज पर विद्युत् संचारित करते हैं और फिर ग्राहक के निकट वोल्टेज को कम करने के लिए स्टेप-डाउन ट्रांसफॉर्मर का उपयोग करते हैं। चूंकि BPL सिग्नल, ट्रांसफॉर्मर के माध्यम से तत्काल पारित नहीं हो सकते हैं, रिपीटर को ट्रांसफॉर्मर से जोड़ना आवश्यक होगा। अमेरिका में, यह आम है कि एक छोटे से उपयोगिता पोल से लटकता ट्रांसफॉर्मर, एक एकल घर को अपनी सेवा डेटा है। यूरोप में, अपेक्षाकृत एक बड़े ट्रांसफार्मर द्वारा, 10 या 100 घरों में सेवा देना आम है। ग्राहकों को बिजली देने के लिए, डिज़ाइन में यह अंतर थोड़ा फर्क डालता है, लेकिन इसका मतलब है कि अमेरिका के एक विशिष्ट शहर के विद्युत् ग्रिड पर BPL प्रदान करने के लिए, एक यूरोपीय शहर की तुलना में अधिक संख्या में रिपीटर की आवश्यकता होगी। 

दूसरा प्रमुख मुद्दा सिग्नल शक्ति और ऑपरेटिंग आवृत्ति का है। इस प्रणाली के 10 से 30 MHz के बीच की फ्रीक्वेंसी का उपयोग करने की उम्मीद है, दशकों से जिसका इस्तेमाल लाइसेंसधारी शौकिया रेडियो ऑपरेटरों द्वारा होता रहा है, साथ ही साथ अंतर्राष्ट्रीय शोर्टवेव प्रसारकों और विभिन्न किस्मों की संचार प्रणालियों (सैन्य, वैमानिक आदि) द्वारा भी हुआ है। विद्युत् लाइनें खुली होती हैं और वे ले जाए जाने वाले सिग्नलों के लिए ट्रांसमीटरों की तरह कार्य करेंगी और इनमें शॉर्टवेव संचार प्रयोजनों के लिए 10 से 30 MHz सीमा की उपयोगिता को पूरी तरह से मिटा देने की क्षमता है, साथ ही साथ वे अपने उपयोगकर्ताओं की सुरक्षा से समझौता भी करती हैं।

सेलुलर ब्रॉडबैंड
पॉवर-लाइन इंटरनेट
दुनिया भर में ब्रॉडबैंड
मल्टीलिंकिंग मोडेम